Informacija žiniasklaidai

2025 m. rugpjūčio 12 d.

**Baltijos šalių gyventojai šią vasarą automobilių nuomai rinkosi šiltąsias Europos šalis**

Remiantis „Booking Group Corporation“ priklausančios automobilių nuomos tarpininkės „EconomyBookings“ surinktais statistiniais duomenimis, 2025 m. vasarą Baltijos šalių gyventojai automobilių nuomai dažniausiai rinkosi Italiją, Ispaniją, Albaniją ir Kroatiją.

Šią vasarą populiariausi miestai atostogoms tarp Baltijos šalių gyventojų buvo Tirana (Albanija), Milanas (Italija), Zadaras (Kroatija), Maljorka (Ispanija) ir Malaga (Ispanija).

Kalbant apie nuomos preferencijas, Baltijos šalių keliautojai ir toliau teikė pirmenybę ekonomiškų, kompaktiškų, visureigių ir mažų automobilių klasėms. Užsakant per internetinę platformą „EconomyBookings“, dažniausia automobilių nuomos trukmė buvo septynios dienos. Taip pat buvo stebima didelė paklausa keturių ir penkių dienų nuomos laikotarpiams.

„Remiantis „EconomyBookings“ duomenimis, šią vasarą automobilių nuomos aktyvumas tarp Baltijos šalių keliautojų šiek tiek sumažėjo – 9 proc. palyginus su praėjusiais metais. Tai daugiausia lėmė paklausos sumažėjimas tarp Latvijos ir Estijos gyventojų, o Lietuvoje užfiksuotas nežymus padidėjimas“, – teigia „Booking Group Corporation“ generalinis direktorius Alen Baibekov.

Analizuojant pasaulines automobilių nuomos paslaugų tendencijas vasaros sezono metu, galima daryti išvadą, kad žmonės dažniausiai keliavo liepos mėnesį, o bendras užsakymų skaičius buvo toks pat kaip ir praėjusią vasarą. Populiariausios buvo Jungtinės Amerikos Valstijos – ypač tokie miestai kaip Denveris, Orlandas ir Los Andželas. Taip pat Italija, kur keliautojai labiausiai mėgo Milaną, Romą ir Palermą (Sicilija). Kitos populiarios kelionės vietos buvo Kanada (Kalgaris, Torontas, Vankuveris), Australija (Brisbenas, Melburnas, Sidnėjus) ir Ispanija (Malaga, Maljorka, Barselona).

**Apie „Booking Group Corporation“ (EconomyBookings.com)**

Latvijoje įkurta „SIA Booking Group Corporation“ valdo internetinę platformą „EconomyBookings.com“, kuri yra viena iš pasaulinių lyderių internetinių automobilių užsakymų rinkoje ir siūlo automobilių nuomos paslaugas daugiau nei 20 000 vietų 180 šalių Europoje, Šiaurės ir Pietų Amerikoje, Azijoje, taip pat Australijoje ir Okeanijoje.

Bendrovė bendradarbiauja su daugiau nei 800 partnerių visame pasaulyje, įskaitant didžiausias pasaulines automobilių nuomos bendroves, tokias kaip „Sixt“, „Hertz“, „Enterprise Holdings“, „Dollar Thrifty“ ir daugelį kitų, todėl gali pasiūlyti platų automobilių pasirinkimą. Kiekvienais metais „Booking Group Corporation“ tobulina savo tvaraus vystymosi strategiją, siekdama tapti viena didžiausių technologijų bendrovių regione.

**Daugiau informacijos:**

Karolina Jonušaitė,   
„Berta&Agency“ projektų vadovė   
Tel. +370 67 028 252  
El. p. karolina@berta.lt